El Consell de les Xiquetes i Xiquets de Burjassot participa en una jornada d’agermanament per la DANA, el dissabte 16 de maig, a Paterna
2025-07-24

A proposta de xiquets i xiquetes de diferents municipis afectats i no afectats per la DANA, el dissabte 17 de maig la localitat de Paterna acollirà una trobada de prop de 200 xiquetes, xiquets i adolescents en la Jornada d’Agermanament entre Consells d’Infància i Adolescència; una jornada que és part d’un procés de participació infantil per a visibilitzar les experiències i opinions de la infància a propòsit la catàstrofe.

Esta jornada lúdica sorgeix com a iniciativa dels xiquets i xiquetes després de la DANA d’octubre, quan plantegen organitzar un matí lúdic i de jocs que permeta que xiquets, xiquetes i adolescents tinguen un espai de trobada, joc i reflexió sobre les conseqüències de la DANA i la seua implicació en el procés de reconstrucció.

Estaran presents xiquetes i xiquets de 14 municipis (Almussafes, Alzira, Bellreguard, Burjassot, Carcaixent, Massanassa, Manises, Mislata, Picassent, La Pobla de Farnals, El Puig de Santa María, Rafelbunyol, Quart de Poblet, i Paterna, que acull l’activitat) i representants del Consell Autonòmic del Consell de Participació Infantil i Adolescent.

Esta jornada és fruit d’un procés de participació infantil i adolescent impulsat per UNICEF Comité Comunitat Valenciana, en coordinació amb els municipis de la xarxa de Ciutats Amigues de la Infància de la província de València, el Consell Autonòmic de Participació Infantil i Adolescent de la Comunitat Valenciana, i l’Ajuntament de Massanassa. Este procés naix de la voluntat de les pròpies xiquetes, xiquets i adolescents que formen part de consells locals de participació que, després de la DANA, van proposar organitzar-se, estrényer llaços amb altres xiquets i xiquetes de municipis afectats, i generar espais perquè la seua opinió i experiència de la catàstrofe siga tinguda en compte i escoltada. Per a això, es va posar en marxa un grup motor de participació infantil i adolescent que ha organitzat, com a primera activitat, la trobada lúdica.

Entre altres accions en curs, està prevista la recollida d’aportacions de xiquets i xiquetes sobre la seua experiència de la DANA i el procés de reconstrucció després de l’emergència, de manera que la infància tinga una major visibilitat i siga adequadament tinguda en compte en la recuperació, i davant la possibilitat de crisis futures.

Al llarg de tot el matí, els xics i xiques gaudiran de tallers el contingut dels quals ha sigut plantejat per ells mateixos, com a tallers d’origami, regulació emocional i alimentació saludable, així com una gran gimcana sobre drets d’infància basada en jocs tradicionals.

La Iniciativa Ciutats Amigues de la Infància té com a objectiu promoure, juntament amb les Entitats Locals, que el benestar de la infància i la participació infantil i adolescent estiguen en el cor de les polítiques locals, amb la finalitat que els xiquets, xiquetes i adolescents puguen exercir els seus drets i aconseguir el seu ple desenvolupament. Esta és una iniciativa liderada per UNICEF Espanya des de l’any 2002 en aliança amb el Ministeri de Joventut a Infància (a través d’un conveni firmat en 2004 amb el llavors Ministeri de Sanitat i Consum), la Federació Espanyola de Municipis i Províncies, l’Institut Universitari de “Necessitats i Drets de la Infància i l’Adolescència”

L’organització de la jornada posa a la disposició de les i els assistents i del públic en general les webs www.ciudadesamigas.org, i www.unicef.es on es pot consultar tota la informació sobre els projectes que desenvolupen.